cyanic-selkie/wikianc huggingface dataset:
Latvijas dzelzceļi
Vēsture
1940. gadā Latvijas Dzelzceļu virsvalde beidza pastāvēt, tās vietā stājās PSRS Satiksmes ceļu tautas komisariāta pārvalde „Latvijas dzelzceļš”. 1941. gadā pēc vāciešu ienākšanas, pusgada laikā visi Latvijas dzelzceļi tika pārlikti uz Eiropas sliežu platumu un 1942. gadā izveidoja Vācijas satiksmes ceļu direkciju Reichsverkehrdirektion Riga. 1950. gadā elektrificēja Rīgas — Dubultu iecirkni; ekspluatācijā ieviesa RVR ražotus elektrovilcienus. 1957. gadā ekspluatācijā sāka ieviest dīzeļlokomotīves. 1957. gadā pabeidza ritošā sastāva aprīkošanu ar automātiskajām sakabes ierīcēm. 1963. gadā Igaunijas, Latvijas un Lietuvas dzelzceļus apvienoja „Baltijas dzelzceļā” (Прибалтийская железная дорога). 1964. gadā uzsāka dīzeļvilcienu ekspluatāciju. 1965. gadā pabeidza Rīgas pasažieru stacijas pārbūvi. 1967. gadā uzsāka akumulatoru elektrolokomotīvju ekspluatāciju. 1972. gadā dibināja Informatīvās skaitļošanas centru. 1973. gadā sāka ritošā sastāva sakarsušo bukšu kontroles aparatūras uzstādīšanu Latvijas dzelzceļu līnijās. 1976. gadā notika traģiska katastrofa Juglas stacijā.
1992. gadā valsts uzņēmums „Latvijas dzelzceļš” pārņēma no PSRS Satiksmes ceļu ministrijas Latvijas teritorijā izvietotos sliežu ceļus un dzelzceļa uzņēmumus. 2001. gadā iekšzemes pasažieru pārvadājumu nodrošināšanai izveidoja a/s „Pasažieru vilciens”. 2003. gadā pabeidza Ventspils dzelzceļa mezgla rekonstrukciju. 2008. gadā pabeidza Eiropas Savienības finansēto elektrovilcienu modernizācijas programmu.
State of War
State of War ir Crystal Interactive 2001. gadā uz PC izdotā reāllaika stratēģijas datorspēle. Darbība norisinās 2020. gadā uz Zemes.
Labelflash
Labelflash ir tehnoloģija, kas ļauj lietotājiem izveidot dažādus uzrakstus un/vai attēlus uz DVD diskiem. Šo tehnoloģiju 2005.gada decembrī ieviesa NEC. Tehnoloģija ir līdzīga LightScribe, kuru nedaudz agrāk ieviesa Hewlett-Packard. Tehnoloģiski attēli vai uzraksti uz speciālas matricas tiek "uzdedzināti" ar to pašu ierakstīšanas optisko lēcu, ar kuru tiek ierakstīta informācija diskā. Lai izveidotu attēlu, disks vienkārši ir jāievieto disku iekārtā ar uzrakstiem paredzēto virsmu uz leju.
Parastais anīss
Parastais anīss ir 30—80 cm augsts čemurziežu dzimtas lakstaugs. Stumbrs stāvs, augšdaļā zarains. Lapas stumbra lejasdaļā uz gara kāta, veselas, ieapaļi nierveida ar zobainu vai daivainu malu, stumbra vidusdaļā trīsdaļīgas, bet augšdaļā sēdošas, divkārt plūksnaini dalītas lineārās daļās; augšlapas trīsdaļīgas. Ziedi balti, sīki, sakopoti saliktos 7—15 staru čemuros. Zied jūnijā, jūlijā. Auglis 2—3 mm garš olveida skaldauglis.
Parastā anīsa augļu ēteriskā eļļa nelielās devās darbojas kā atkrēpošanas, spazmolītisks un pretiekaisuma līdzeklis.
Arturs Rembo
Žans Nikolā Arturs Rembo (fr, dzimis 1854. gada 20. oktobrī Šarlevijā, miris 1891. gada 10. novembrī Marseļā) bija franču dzejnieks.
Dzīvesgājums
Rembo tēvs bija kājinieku kapteinis Francijas armijā, māte dzimusi zemnieku ģimenē. Tēvs pametis ģimeni, kad Rembo bijis sešus gadus vecs. Rembo bijis viens brālis un divas māsas, māte bērnus audzinājusi stingrā reliģiozā gaisotnē. Rakstīt dzeju Rembo sācis, vēl mācoties skolā, skolotāja Žorža Izambāra ietekmē.
1874. gadā Rembo kopā ar dzejnieku Žermēnu Nuvo devās uz Londonu. 1875. gadā, pārtraucis rakstīšanu, Rembo ceļoja pa Eiropu — galvenokārt kājām. 1876. gada vasarā viņš brīvprātīgi iestājās Nīderlandes armijā, lai par brīvu nokļūtu Javas salā Indonēzijā, taču pēc neilga laika dezertēja un ar kuģi atgriezās Francijā. 1880. gadā Rembo apmetās Adenā (mūsdienu Jemenā), bet 1884. gadā kļuva par tirgoni Hararā (mūsdienu Etiopijā).
Slimības dēļ viņš 1891. gada maijā atgriezās Francijā, 27. maijā viņam tika amputēta kāja. Rembo nomira 37 gadu vecumā 1891. gada 10. jūnijā Marseļā.
Huka likums
Huka likums apraksta sakarību starp atsperes (elastīga materiāla) deformāciju un pielikto spēku. Šo likumu atklāja angļu zinātnieks Roberts Huks (en) 1660. gadā.
Huka likums darbojas tikai pie mazām deformācijām. Dažādiem materiāliem ir dažāds līmenis, kuru pārsniedzot, Huka likums vairs precīzi neapraksta deformācijas un spēka sakarību.
1972. gada olimpiskās spēles
1972. gada olimpiskās spēles var būt:
Mālezers
Mālezers ir stipri aizaudzis beznoteces brūnūdens ezers Ropažu novada Garkalnes pagasta ziemeļrietumos, uz dienvidiem no Eimuru poldera. Krasti zemi, nepieejami, dibens dūņains. Izmanto ūdensputnu medībām.
Phoenix Finance
Phoenix Finance bija britu banka, kas mēģināja piedalīties. un. gada Formula 1 sezonās kā komanda.
Prost bankrots
2001. gadā bankrotēja Alēna Prosta vadītā franču komanda Prost Grand Prix. Phoenix Finance nopirka daļu Prost atlieku, pārsolot Pola Stodarta no Minardi piedāvājumu. Pheonix cerēja piedalīties izmantojot AP04 un 1998. gada Hart dzinējus.
Ariane (nesējraķešu saime)
Ariane - Eiropas nesējraķešu saime. Kompānija Arianespace nodarbojas ar Ariane ražošanu, palaišanu un mārketingu.
Phoenix Finance
Mēģinājumi piedalīties
FIA liedza komandai piedalīties sacīkstēs, jo Phoenix Finance neiegādājās visu Prost komandu. Tika pieprasīti 48 miljoni USD, lai ļautu piedalīties. Tā kā šī summa netika samaksāta, komandai liedza piedalīties sacīkstēs. Lai gan Phoenix apgalvoja, ka viņi ir iegādājušies arī tiesības piedalīties Formula 1 sacensībās. FIA, savukārt, ziņoja, ka tiesības piedalīties sacensībās nevar pirkt un pārdot.
Ariane (nesējraķešu saime)
Ariane tiek palaistas no Gviānas kosmiskā centra Kurū, Franču Gviānā.
Phoenix Finance
Mēģinājumi piedalīties
Pheonix neieradās uz sezonas pirmo sacīksti, tomēr bija klāt. Komandu pārstāvēja divi bijušie Minardi piloti: Tarsu Markess un Gastons Macakane. Divi Phoenix spēkrati ar inženieru palīdzību tika sagatavoti sacīkstei, tomēr tai netika pielaisti. Phoenix mēģināja apelēt, tomēr komandai nesanāca apstrīdēt iepriekšējos FIA lēmumus.
Ariane (nesējraķešu saime)
Ariane grupas:
Pašlaik lido tikai Ariane 5 grupas nesējraķešu vairākas modifikācijas.
H-2 (nesējraķešu saime)
H-II jeb H-2 ir Japānas nesējraķešu saime. Nesējraķetes izgatavo kompānija Mitsubishi.
H-II nesējraķešu grupas:
Vorldparka
Vorldparka bija vissezonas polārstacija Rosa salā Antarktīdā. Staciju organizēja starptautiskā nevalstiskā organizācija Greenpeace un tā atradās Evansa ragā Makmerdo šauruma krastā. Vorldparkas izveidošana un uzturēšana bija viens no pašiem organizācijas apjomīgākajiem un ambiciozākajiem pasākumiem un prasīja ik gadu apmēram pusi no organizācijas pieejamajiem līdzekļiem. Galvenais projekta mērķis bija pievērst sabiedrības uzmanību vides stāvoklim Antarktīdā un veidus, kādā Antarktīdas līguma organizācijas veic pētījumus kontinentā.
Pirmais mēģinājums uzbūvēt polārstaciju tika veikts 1986. gadā, bet sakarā ar nelabvēlīgajiem ledus apstākļiem piegādes kuģim Greenpeace neizdevās nokļūt līdz iecerētajai vietai. 1987. gadā kuģis spēja piestāt Rosas salas krastā un triju nedēļu laikā tika uzbūvēta bāze, kurā varēja pārziemot četru cilvēku komanda: mehāniķis, radiooperators, zinātnieks un mediķis.
Misijas galvenais uzdevums bija pētīt un monitorēt Rosa salā izvietoto polārstaciju Makmerdo (24 km uz dienvidiem; lielākā kontinentā) un Skotas ietekmi uz vidi. Šajā laika periodā ar organizācijai pederošo ledlauzi Gondwana tika veikta dažādu objektu apsekošana Antarktīdā.
Pārējo polārstacijas uzturošo dalībvalstu attieksme pret Greenpeace Antarktīdas projektu bija rezignēta. Tās brīdināja, ka forsmažora apstākļos tām nebūs pienākuma sniegt Vorldparkai palīdzību.
Vorldparka darbu beidza 1991. gadā un 1992. gadā tika nojaukta un izvesta no kontinenta, sakopjot vidi un neatstājot stacijas pastāvēšanas pēdas. Šim piemēram tagad seko vairums Antarktīdā pētījumus veicošo valstu un organizāciju.
Bruneja
Bruneja, oficiāli Bruneja Darusalama vai Brunejas Darusalamas Valsts, ir sultanāts Āzijas dienvidos Borneo salas ziemeļrietumu daļā. Dienvidos Brunejai ir sauszemes robeža ar Malaiziju, bet valsts ziemeļu robežu apskalo Dienvidķīnas jūra. Bruneja sastāv no 2 nošķirtiem apgabaliem, kas atrodas aptuveni 30 km attālumā viens no otra. Bruneja savu nosaukumu esot ieguvusi no po-ni - senas tirgotāju tautas, kas dzīvoja pie Brunejas upes.
Vēsture
Bruneja rakstos pirmoreiz minēta 6. gadsimta ķīniešu hronikās. 10. gadsimtā Bruneja kļuva pazīstama kā "Sumatras Srividžaja Impērijas Budistu karaliste", kas, visticamāk, radusies pēc Javas impērijas parauga. Pašreizējo Brunejas dinastiju dibināja Avans Alaks Betatars jeb sultāns Muhameds Šahs, kurš valdīja ap 1400. gadu. Muhameds Šahs bija pirmais Brunejas musulmaņu valdnieks Brunejas sultanāta ietekme sasniedza maksimumu no 15. līdz 17. gadsimtam, kad tā teritorija aizņēma lielu daļu Borneo salas. Pēc tam Bruneja nokļuva pagrimuma periodā, ko izraisīja iekšējas nesaskaņas par karalisko pēctecību, Eiropas spēku koloniālā paplašināšanās un pirātisms. No 1888. līdz 1959. gadam Bruneja bija Lielbritānijas protektorāts. 1959. gada konstitūcija noteica, ka tā ir kolonija ar pašpārvaldi, bet 1984. gadā Bruneja ieguva pilnīgu neatkarību.
Ģeogrāfija
Bruneju ziemeļos apskalo Dienvidķīnas jūra, sauszemes robeža tai ir ar Malaiziju, kas sadala valsti divās daļās. Nelielo teritoriju veido šaurs piekrastes līdzenums ar mangrovju purviem, bet iekšzemē paceļas kalnu grēda, ko lielākoties klāj lietusmeži. Augstākā virsotne, Pagona kalns (1850 m), atrodas valsts dienvidaustrumu daļā. Brunejas teritorijā ietilpst arī 33 salas, kas veido aptuveni 1,4% no valsts sauszemes platības. Vairums šo salu nav apdzīvotas un ir nozīmīgas apdraudēto putnu sugu, sikspārņu un vairāku sugu pērtiķu vairošanās vietas. Garākā upe ir Belaita, kas tek netālu no valsts rietumu robežas. Gandrīz 80% teritorijas klāj lietusmeži.
Alkibiads
Alkibiads (el, 450—404 p.m.ē.), bija ietekmīgs Atēnu valstsvīrs, orators un karavadonis. 447. gadā p.m.ē. Alkibiada tēvs krita kaujā pie Koronejas, un Alkibiada audzināšanu uzņēmās radinieks, slavenais Perikls. Jau jaunībā Alkibiadam piemita tādas nelāgas rakstura īpašības, kā patmīlība, vieglprātība, pārdrošība, augstprātība un centība būt visur vislabākajam. Viņa ārējais skaistums, dižciltīgā izcelsme un Perikla ietekme pievilināja daudz draugus un piekritējus. Lielu iespaidu uz Alkibiadu atstāja arī Sokrats, bet labās īpašības nespēja ņemt virsroku pār sliktajām.
Bruneja
Klimats
Brunejā valda ekvatoriālais klimats, nokrišņu ir vairāk nekā 2000 mm gadā un gaisa temperatūru amplitūda ir ļoti maza. Vidējā gaisa temperatūra janvārī + 25 °C, bet jūlijā +35 °C. Klimats ir karsts, bet mitrs un lietains.
Valsts pārvalde
Kopš neveiksmīgā dumpja 1962. gadā valstī ir ārkārtas stāvoklis. Politiskās partijas tika aizliegtas 1988. gadā, un nav notikušas nevienas vēlēšanas. Sultāns ir valsts galva, valsts pārvaldes vadītājs un kopš 1967. gada arī premjerministrs. Viņš darbojas arī kā aizsardzības un finanšu ministrs.
Valdība sastāv no Ministru padomes, ko ieceļ monarhs, tā tiek sasaukta izņēmuma gadījumos. Pastāv arī Reliģiskā padome (locekļus ieceļ monarhs), kas nodarbojas ar reliģiskiem jautājumiem, Slepenā padome, kas nodarbojas ar konstitucionāliem jautājumiem, un Mantošanas padome, kas tiek sasaukta gadījumos, kad jārisina troņa mantošanas jautājums. Kabinetā lielāko da[u amatu ieņem karaliskās ģimenes locekli. Likumdevēja vara sastāv no Vienpalātas Likumdošanas padomes jeb medžlisa (Majlis Masyuarat Megeri — slepenas padome, kas darbojas vienīgi kā konsultatīvs orgāns; vietu skaits nav noteikts, locekļus ieceļ sultāns). Vēlēšanu tiesības nepastāv. Ir tikai viena legāla politiskā partija — Brunejas Nacionālās solidaritātes partija. Tiesu vara sastāv no  Augstākās tiesas, un tiesneši dod sultānam zvērestu uz trim gadiem. Kopš 2014. gada valstī ir pieņemts šariata kriminālkodekss.
Tautsaimniecība
Ekonomika gandrīz pilnībā balstās uz naftas un dabasgāzes eksportu. Ražošanas līmenis uz vienu iedzīvotāju Brunejā ir augstāks nekā vairākumā trešās pasaules valstu, valsts iekšējos ražošanas ienākumus papildina ienākumi no ārvalstu investīcijām. Valdība iedzīvotājiem nodrošina medicīnisko palīdzību un subsidē mitekli un pārtiku. Vērojams progress valdības galvenā uzdevuma — ekonomikas dažādošanas, atkarības no naftas un gāzes pārvarēšanas — īstenošanā.
Reliģija
67 % islāms; 13 % budisms; 10 % kristietība; 10 % pamatiedzīvotāju pagāniskās ticības.
1976. gada olimpiskās spēles
1976. gada olimpiskās spēles var būt:
Kosmos-2470
Kosmos 2470 (Космос-2470) jeb GEO-IK-2 № 11L (Гео-ИК-2 № 11Л) bija Krievijas ģeodēzisko pavadoņu sistēmas GEO-IK-2 (Musson-2) pirmais eksemplārs. Tas tika palaists, bet kļūmes dēļ neiegāja pareizā orbītā un ir atzīts par nelietojamu. Pavadoņa īpašnieks ir militārais resors.
Pavadoni bija paredzēts ievadīt solārsinhronā orbītā, kur tas ar radara altimetru veiktu mērījumus, lai izveidotu augstas precizitātes ģeodēzisko tīklu ģeocentriskā koordinātu sistēmā.
Lidojuma gaita
GEO-IK-2 № 11L palaida 14:00 UTC no Pļeseckas kosmodroma ar nesējraķeti Rokot-KM. Pēc palaišanas tas noteiktajā laikā nenonāca radiokontaktā ar zemes sekošanas stacijām. Vēlāk izrādījās, ka tas atrodas neparedzētā orbītā: riņķveida orbītas vietā bija eliptiska orbīta. Ar pavadoni tika nodibināti sakari. Bija maz izredžu to pārvietot uz plānoto orbītu un veikt paredzēto misiju, tādēļ tika paziņots, ka GEO-IK-2 izmantos pavadoņa sistēmu pārbaudēm.
1. martā parādījās ziņas, ka GEO-IK-2 ir izgājis no ierindas. Iepriekšējā nedēļā sāka nedarboties Saules orientācijas sensori. Jau agrāk pavadonis griezās ap savu asi, līdz ar to saules baterijas nepietiekami piegādāja elektroenerģiju akumulatoriem. Lidojuma kontrolieri bija mēģinājuši ielādēt jaunu programmatūru, lai pareizi noorientētu un iegrieztu žiroskopus. Acīmredzot akumulatori bija pilnībā izlādējušies vai notikusi vēl kāda cita kļūme.
22. aprīlī izdevās nodibināt sakarus ar pavadoni. Tika mēģināts aktivizēt tā sistēmas, bet tas neizdevās. GEO-IK-2 atzīts par pilnībā zaudētu.
GEO-IK-2 iegāja Zemes atmosfēras blīvajos slāņos un sadega aptuveni 14:27 UTC.
Nesējraķetes avārijas cēlonis
Pavadonis paredzētajā orbītā netika ievadīts raķetes augšējās pakāpes Briz-KM nepareizas darbības dēļ. Raķešpakāpes dzinējs bija veicis divus plānotos manevrus un darbojies nevainojami, bet pats bloks bijis nepareizi noorientēts. Speciālisti secināja, ka visticamāk vainīga bija vadības sistēma. Jau šīs raķetes tehniskajos izmēģinājumos 2010. gada beigās Briz-KM vadības aparatūra reizēm nedarbojās pareizi, tādēļ tika nolemts augšējo pakāpi nomainīt, un starts tika pārcelts uz nākamo gadu.
Ūlimbs
Ūlimbs var būt:
1980. gada olimpiskās spēles
1980. gada olimpiskās spēles var būt:
Mukoviscidoze
Mukoviscidoze jeb cistiskā fibroze ir monogēna iedzimta slimība. Tā iedzimst aptuveni 0,04% cilvēku. Cistiskā fibroze ir ģenētiska slimība, kas skar dažādu iekšējo orgānu epitēlija eksokrīnos dziedzerus. Slimība skar dažādus ķermeņa orgānus, galvenokārt plaušas, zarnas, aknas, aizkuņģa dziedzeri. Viens no pirmajiem simptomiem, kas tika aprakstīts medicīniskajā literatūrā ir aizkuņģa dziedzerī veidojošās cistas, kas noved pie fibrozes. Šo slimības izpausmi pētīja amerikāņu pediatre Dorotija Andersēna (Dorothy Hansine Andersen 1901-1963) — no tās ir cēlies nosaukums cistiskā fibroze, kaut arī vēlāk izrādījās, ka tā nav ne vienīgā, ne pati smagākā slimības pazīme. Terminu 'mukoviscidoze' ieviesa Bostonas ārsts Sidnejs Farbers (Sydney Farber) 1943. gadā. Slimība neietekmē cilvēka intelektuālo attīstību.
Epidemioloģija
Cistiskā fibroze ir visizplatītākā no smagajām mantotām ģenētiskām slimībām eiropiešu populācijā. Tās vidējā izplatība ir 1 gadījums uz 3 500 jaundzimušajiem gadā, no kuriem veselo slimības nēsātāju (heterozigoto) attiecība ir 1/25. Slimo gan sievietes, gan vīrieši. Slimības izplatība ir daudz zemāka Āzijas zemēs un Āfrikas kontinentā.
Novuss
Novuss ir biljardam līdzīga spēle, ko spēlē uz speciāliem novusa galdiem, ar kiju izdarot sitienus pa ripveida koka kauliņiem, kuru vidū ir caurums. Spēlei nepieciešams līdzens koka galds kvadrāta formā ar barjeru. Iekšējās (spēlējamās) virsmas izmēri ir 1x1 metrs ar apaļiem caurumiem visos stūros.
Mukoviscidoze
Cēloņi
Slimības pamatā ir patoloģiski izmainītais CFTR (angl. Cystic fibrosis transmembrane conductance regulator) gēns, kas atrodas septītās hromosomas q31.2 reģiona 7q31.2 fragmentā.
Novuss
Novuss ir latviešu nacionālais sporta veids. Novusa galda izmēri, spēles nosaukums un spēlēšanas noteikumi radīti Latvijā, kur uz novusa galdiem tiek spēlēts jau kopš 1927. gada. Spēles noteikumi izstrādāti 1930. gadu sākumā. 1932. gada 15. — 17. aprīlī norisinājušās arī pirmās Latvijas novusa meistarsacīkstes.
Vēsture
1920. gadu beigās Latvijā parādījās novusa galdiem līdzīgi spēles galdi. Tā kā jūrnieki brīvajos brīžos uz kuģiem, kas atradās jūrā, nevarēja spēlēt biljardu, kāds kuģu namdaris no akciju sabiedrības „Faulbaums” pēc biljarda galda līdzības izgatavojis vienu no pirmajiem novusa galdiem Latvijā. Tāpēc tas ap 1927. gadu sāka izplatīties tieši ostas pilsētās — Ventspilī, Liepājā un Rīgā. Arī spēles nosaukums — novuss norāda uz tās salīdzinoši nelielo vecumu.
Mukoviscidoze
Cēloņi
Izmainītais gēns ir recesīvs. Slimība tiek pārmantota autosomāli recesīvā ceļā. Bojātā gēna iedarbība izpaužas tikai, ja katrs no vecākiem ir tā nesējs.
Novuss
Vēsture
Spēles galdi, kas ir līdzīgi novusa galdiem, esot bijuši arī Somijā, Norvēģijā, Zviedrijā, Polijā, un citur. Tādēļ pastāv iespēja, ka līdzīgi galdi parādījās Latvijā dažādās vietās vienlaicīgi, par ko norāda ziņas, kuras sniedz latviešu izcelsmes sporta novusa entuziasti A. Kandrovičs un P. Tjutenikovs. Ziemeļamerikas latviešu novusa savienības vadītājs — Aleksandrs Kandrovičs grāmatā „Novuss” min, ka spēles koncepciju, iespējams, ieviesis Levenšteins no Igaunijas.
Mukoviscidoze
Cēloņi
Ģimenei, kurā pirmajam bērnam ir diagnosticēta slimība, ir iespēja griezties pēc ģenētiskās konsultācijas specializētas diagnostikas centrā lai veiktu pirmsdzemdību jeb pirmsimplantācijas ģenētisko diagnostiku nākamajiem bērniem.
Novuss
Vēsture
Pēc ziņām, kas atrodamas Latvijas Nacionālās Bibliotēkas arhīvos, tā laika Latvijas sporta laikrakstā „Sporta Pasaule” pieminēts, ka galda ieviesējs Latvijā ir rīdzinieks Malkins, kurš pēc tam pārcēlies dzīvot pa daļai Igaunijā, pa daļai Lietuvā.
Mukoviscidoze
Cēloņi
1985. gadā tika atklāts gēns, kas izraisa šo slimību.
Novuss
Vēsture
Oficiālas novusa sacīkstes Latvijā notika jau kopš 1930 gada un tās Rīgā un Jelgavā organizēja „Latvijas Valsts Karoga Apvienība”.
Mukoviscidoze
Simptomi
Cistiskās fibrozes smagums ir atkarīgs no CFTR gēna mutācijas veida, kā arī no ārējiem faktoriem un kopējā organisma stāvokļa. Katram cilvēkam tas būs atšķirīgs. Dažiem izcelsies elpceļu iekaisuma simptomātika, citiem zarnu trakta traucējumi, citiem atkal ir novērojama jauktā forma.
Novuss
Vēsture
Pirmajās Latvijas meistarsacīkstēs 1932. g. aprīlī uzvarēja Alberts Ramiņš, kurš piedalījies arī 1931. gada meistarsacīkstēs Jelgavā.
Mukoviscidoze
Simptomi
Slimība sāk izpausties zīdaiņa vecumā un agrā bērnībā, un progresē visā turpmākajā slimnieka dzīves laikā. Vislielāko mirstību izraisa patoloģiskie procesi elpceļos un no tiem izrietošs hroniskais iekaisums, kas noved pie elpošanas mazspējas.
Novuss
Vēsture
Igaunijā attīstījās līdzīga spēle uz savādāka galda, ko sauc par „Koroona” galdu. Tomēr Latvijā novuss attīstījās daudz straujāk, nekā Igaunijā, Lietuvā, un citur. Tjutenikovs savā brošurā atzīmē, ka Novusa galda konfigurācija un izmēri ir daudzu praktisku mēģinājumu rezultāts.
Mukoviscidoze
Simptomi
Klasiskā slimības aina iekļauj sevī elpceļu iekaisumu (hroniskais bronhīts), gremošanas trakta nepietiekamību un augšanas aizturi.
Novuss
Vēsture
20. gadsimta 30. gados Latvijā tika darināti pasaulē slaveni radioaparāti, fotoaparāti, auto, un pat lidmašīnas. Strādnieku vidū spēle uz novusa galdiem bija sevišķi iecienīta. To veicināja arī ciešie sakari starp Baltijas valstu sportistiem.
Mukoviscidoze
Simptomi
Jaundzimušajiem viens no raksturīgākajiem simptomiem ir zarnu nosprostojums ar mekoniju - mekonija korķa sindroms jeb "mekonija ileuss".
Novuss
Vēsture
Līdz 1940. g. un Otrajam pasaules karam Latvijā norisinājās ļoti daudzas individuālās un komandu meistarsacīkstes novusā.
Mukoviscidoze
Simptomi
Pacientiem ir novērojams hronisks klepus ar krēpām, atkārtotas elpceļu infekcijas – bronhīts, pneimonija ar sekojošām bronhektāzēm un bronhiolīts ar sekojošu obliterāciju, atelektāzes, sāpes krūtīs, izmaiņas krūšu kurvja rentgenogrammā. Slimības paasinājuma laikā temperatūra var būt normāla vai paaugstināta — līdz 38°. Remisijas laikā simptomi pilnīgi nepazūd. Slimība bieži tiek diagnosticēta kā astma vai alerģija, jo simptomi tās atgādina. Ar laiku daudziem slimniekiem attīstās krūšu kurvja deformācija, bungvālīšu pirksti.
Novuss
Vēsture
Pēc kara novuss pamazām atgriezās Latvijā un tika nodibināta Latvijas Novusa federācija, par vadītāju ievēlot Jāni Piebalgu. Sākot ar 1964. gadu, tika organizēti Latvijas individuālie čempionāti un ar 1966. gadu, komandu čempionāti. 1980. gadu vidu Latvijā, pēc republikas FKSK uzskaites datiem, ar novusu nodarbojās vairāk kā 55 000 novusistu. Notika daudz novusa turnīru, kausu izcīņas un pilsētu sacensības.
Mukoviscidoze
Simptomi
Retos gadījumos citu simptomu skaitā ir novērojams K vitamīna deficīta izraisītais asinsreces traucējums, kas ārēji izpaužas ar neizskaidrojamu hematomu (zilumu) parādīšanos, nobrāzumu un brūču pastiprinātu asiņošanu, asins recēšanas laika pagarināšanos.
Novuss
Vēsture
Mūsdienās novusu spēlē arī ASV, Kanādā, Austrālijā, Krievijā, Anglijā, Gruzijā, Vācijā, Izraēlā, Somijā.
Vācijā labdarības organizācijas „Kindergesundheit-grenzenlos-Fonds” dibinātāji nolēma ne tikai iekļaut novusu 1. Baltijas bērnu olimpiādes programmā, kura norisinājās 2006 gadā Ķelnē, bet organizēja arī Vācijā pirmo starptautisko novusa turnīru.
Mukoviscidoze
Diagnostika
Ja bērniem līdz 6 mēnešu vecuma nātrija līmenis ir:
Ja bērniem virs 6 mēnešu vecuma jeb pieaugušajiem nātrija līmenis ir:
Ārstēšana
Kā jebkura hroniska slimība mukoviscidoze prasa veikt dažādus terapeitiskus pasākumus tās paasinājumu un remisiju periodos visas slimnieka dzīves laikā.
Infekciju ārstēšanai ir regulāri jālieto ārsta izrakstītās antibiotikas tabletēs vai inhalācijās. Dažreiz antibiotiku injekciju kursa iziešanai ir nepieciešama uzturēšanās slimnīcā. Inhalācijās arī lieto krēpas šķīdinošus līdzekļus. Vakcinācijai oportūnisko slimību profilaksē ir liela nozīme, it īpaši potei pret masalām, pret ko mukoviscidozes slimnieki ir īpaši jutīgi.
Tikko slimnieka stāvoklis to pieļauj, būtu ieteicams uzsākt kustību terapiju. Nodarbošanās ar sportu arī ir labvēlīga.
Viens no svarīgākiem pasākumiem pie mukoviscidozes ir ikdienas atklepošanas seansi. Tiem ir gan ārstnieciska, gan profilaktiska nozīme. To mērķis ir iztīrīt no elpceļiem tos nosprostojošās biezās gļotas un ierobežot infekcijas attīstību. Atklepošanas tehniku apgūst pie ārsta fizioterapeita. Tāpat vecākiem bērnu jāierosina nekautrēties klepot sabiedriskās vietās, jo no tā, ka viņš klepu neapspiež, ir tieši atkarīgs bērna plaušu stāvoklis. Mājās jāpieturas pie noteikta seansu ritma: pirmais - no rīta, tikko pēc pamošanās, otrs - pēc skolas vai pirms gulēt iešanas. Vecākiem savukārt jāiegaumē, ka tikai viņu disciplīna šajā jomā spēs iemācīt bērnam dotās procedūras svarīguma apzināšanos un pašdisciplīnu tās izpildīšanā vēlāk. Tāpēc ir jāpieņem kā likumu no paša sākuma, ka ikdienā nevar būt neviena iegansta, lai aizbildinātu fizioterapijas seansa atlikšanu.
Psiholoģiskā palīdzība var būt nepieciešama visai ģimenei, lai samierinātos ar diagnozi un vēlāk ar dzīves veidu, ko uzspiež slimība. Dažiem šo atbalstu sniedz arī reliģija un lūgšana.
Laura Igaune
Laura Igaune (dzimusi Stučkā (tagadējā Aizkrauklē)) ir latviešu vieglatlēte, startē vesera mešanas un diska mešanas sacensībās. Paralēli sportistes gaitām strādā arī par treneri. Vesera mešanā, kas ir L. Igaunes pamatdisciplīna, kopš 2010. gada Latvijas čempionāta vieglatlētikā viņai pieder Latvijas rekords (šobrīd 73,56 m).
Beigusi Kokneses vidusskolu, pēc tam Rīgas Stradiņa universitāti un Rietumkentuki universitāti.
Karjera
Ar vieglatlētiku sāka nodarboties vēlu — tikai 11. klasē, sākotnēji meta disku; pirmais treneris Igors Lulle. Pēc tam trenējās pie Vladimira Kuzņecova un Viļņa Sudāra.
L. Igaunes personiskais rekords diska mešanā ir 51,96 m (2008).
Pēc studiju beigām Rīgas Stradiņa universitātē pārcēlusies studēt un trenēties ASV. Pēc studiju beigām tur turpina strādāt par treneri.
2011. gada pavasarī sacensībās ASV L. Igaune piecas reizes laboja Latvijas rekordu vesera mešanā. Vispirms 27. martā viņa rekordu uzlaboja līdz 61,25 m, 2. aprīlī — 63,07 m, 14. aprīlī — 63,14 m, 22. aprīlī — 63,56 m, bet 7. maijā Billy Hayes Invitational sacensībās Blūmingtonā L. Igaune veseri raidīja 64,44 m tālumā. 2012. gada aprīlī vairākkārt laboja rekordu, vispirms to uzlabojot līdz 65,78 m, pēc tam — 66,23 m, tad 21. aprīlī Našvilā līdz 68,94. Diemžēl šis rezultāts par 6 cm atpalika no normatīva.
L. Igaune izcīnīja tiesības dalībai 2020. gada vasaras olimpiskajās spēlēs, kur ieņēma 20. vietu ar rezultātu 68,53 m, nekvalificejoties sacensību finālam.
Yahsat 1A
Yahsat 1A jeb Y1A ir Apvienoto Arābu Emirātu kompānijas Al Yah Satellite Communications Company (Yahsat) sakaru pavadonis. Pavadonis izgatavots Eiropas kompānijās EADS Astrium un Thales Alenia Space. Ģeostacionārā orbītā palaists 2011. gada aprīlī. Analoģisku pavadoni Yahsat 1B palaida 2012. gada aprīlī. Abu kosmisko aparātu izgatavošanas un palaišana maksāja 1,67 miljardi USD.
1984. gada olimpiskās spēles
1984. gada olimpiskās spēles var būt:
Yahsat 1A
Yahsat 1A pavadoņa sistēmas izgatavojusi EADS Astrium uz Eurostar E3000 platformas bāzes. Sakaru aparatūru piegādāja Thales Alenia Space. Pavadonī uzstādīti 14 C joslas un 25 Ku joslas raidītāji civilām vajadzībām, kā arī Ku joslas aparatūra Apvienoto Arābu Emirātu Bruņoto spēku vajadzībām. C josla pārklāj Āfrikas ziemeļdaļu un Tuvos Austrumus. Ku josla pārklāj Tuvos Austrumus, Ziemeļāfriku, Eiropu.
Yahsat 1A tika palaists 21:37 UTC no Gviānas kosmiskā centra ar nesējraķeti Ariane 5ECA kopā ar sakaru pavadoni Intelsat New Dawn.
1988. gada olimpiskās spēles
1988. gada olimpiskās spēles var būt:
1992. gada olimpiskās spēles
1992. gada olimpiskās spēles var būt:
Sapropelis
Sapropelis (no el (sapros) — 'satrūdējis, sapuvis' un el (pēlos) — 'māls, dubļi') ir organogēni nogulumi saldūdens krātuvēs, kur ir stāvošs ūdens, un purvos zem kūdras slāņa.
Nogulumi veidojas no ūdensaugu un dzīvnieku organismu atliekām, kurām klāt ir piejaukušās minerāldaļiņas. Nogulumu slāņa biezums var variēt no desmit centimetriem līdz desmit metriem. Kopumā organiskās vielas sastāda līdz 95%. Par minerāldaļiņām kalpo smiltis, māls, aleirīti, kā arī kalcija karbonāts. Krāsa parasti ir tumša, olīvbrūna, pelēka vai zaļgana, bet pats sapropelis ir želejveidīgs pēc savas konsistences. Sapropelī ir atrodamas daudzas bioloģiski aktīvas vielas, piemēram, vitamīni, hormoni. Tikko iegūtā sapropelī ir daudz ūdens, bet pēc izkaltēšanas tas vairs praktiski neizmirkst.
Iegūto sapropeli var pielietot dažādās nozarēs, piemēram, lauksaimniecībā, medicīnā, ķīmijā, būvmateriālu ražošanā, rūpniecībā un citur. Lauksaimniecībā sapropeli izmanto augsnes ielabošanai, respektīvi, ar tā palīdzību gan veic mēslošanu, gan arī uzlabo pašas augsnes kvalitāti. Šādos gadījumos to nereti sajauc ar kūdru. Tāpat lauksaimniecībā to var izmantot kā lopbarības piedevu. Rūpniecībā no tā var iegūt arī šķidru degvielu, darvu, piķi.
Sapropelis ir sastopams lielākajā daļā Latvijas ezeru un daudzos purvos. Pēc aprēķiniem, Latvijā sapropelis ir ap 2,5 miljardiem m3.
2012. gada Vuelta a España
2012. gada Vuelta a España sākās un noslēdzās 9. septembrī. Šī bija 67. reize, kad notika šīs šosejas riteņbraukšanas sacensības. Sacensības sākās Pamplonā ar komandas braucienu un tradicionāli noslēdzās Madridē. 2012. gada sacensībās atkal ir iekļauts Bola del Mundo virsotnes finišs. Tajā 2010. gadā norisinājās aizraujoša cīņa starp uzvarētāju Vinčenco Nibali un otrās vietas ieguvēju Ezekjelu Moskeru.
Pirmoreiz kopš 1994. gada sacensības notika arī Navarras reģionā.
Sacensību kopvērtējumā otro reizi uzvarēja Alverto Kontadors no , gūstot pirmo kopvērtējuma uzvaru pēc atgriešanās no diskvalifikācijas par dopinga lietošanu. Kontadors, kurš uzvarēja septiņpadsmitajā posmā pēc solo uzbrukuma, uzvarēja ar 1' 16" pārsvaru pār otrās vietas ieguvēju Alehandro Valverdi no ' komandas. Divu posmu uzvarētājs Valverde pēdējā posmā nodrošināja arī uzvaru divās apakšklasifikācijās; ieņemot sesto vietu finišā Madridē, viņš pēc punktiem apsteidza Hoakimu Rodrigesu (') šajā klasifikācijā un līdz ar to arī kombinācijas klasifikācijā, kurā ņēma vērā ieņemtās vietas kopvērtējumā, punktu un kalnu klasifikācijā.
Veidojot tīru Spānijas pjedestālu, Rodrigess kopvērtējumā ierindojās trešajā vietā, 21 sekundi aiz Valverdes un 1' 37" aiz Kontadora, lai arī bija sacīkšu līderis 13 dienu garumā no ceturtā līdz sešpadsmitajam posmam. Rodrigess uzvarēja trīs posmos, par viņu vairāk iespēja tikai ' sprinteris Džons Degenkolbs, kurš uzvarēja piecos posmos, kas bija jauns labākais Vācijas sportistu sasniegums Vuelta. ' pārstāvis Saimons Klārks kļuva par pirmo Austrālijas riteņbraucēju, kurš uzvarējis kalnu karaļa klasifikācijā kādā no Lielajām tūrēm, bet  ar drošu pārsvaru uzvarēja komandu klasifikācijā.
Komandas
Visas 18 UCI ProTeam komandas tika ielūgtas automātiski un tām bija pienākums piedalīties sacensībās. 2012. gada aprīlī tika paziņotas papildus četras UCI Professional Continental komandas.
Pilns komandu saraksts:
Arktiskā fronte
Arktiskā fronte ir robežas zona starp arktiskām un mērenajām gaisa masām. Parasti atmosfērā ir dažas šādas frontes; visbiežāk tās veidojas Eiropas un Ziemeļamerikas ziemeļos starp 65 un 75 grādu ziemeļu platumiem un dažreiz izvietojas viens pie otras gandrīz visas ziemeļu puslodes platumā. Arktiskajā frontē bieži veidojas cikloni.
Pasava
Pasavā no 1892. līdz 1894. gadam dzīvoja Ādolfs Hitlers kopā ar savu ģimeni. Pilsētā atrodas 1978. gadā dibinātā Pasavas Universitāte, kurā studē vairāk kā 10 000 studenti ar 875 skolotājiem.
Einārs Tupurītis
Einārs Tupurītis (dzimis Valkā) ir bijušais latviešu vieglatlēts, skrējējs vidējās distancēs. Pašlaik divu Latvijas rekordu (1000 m un 4x400 m) īpašnieks.
Dzīvesgājums
Einārs Tupurītis sākumā mācījies Valkas 1. vidusskolā, pēc 7. klases mācības turpināja Murjāņu sporta internātskolā. Lai arī sākumā viņa sportiskie rezultāti bija salīdzinoši slikti, regulārie treniņi deva jūtamu izaugsmi. Pēc Murjāņu skolas beigšanas viņš devās mācīties uz ASV, kur pabeidza Vičitas universitāti. Mācoties ASV, Einārs Tupurītis turpināja trenēties, un bija divkārtējs ASV studentu čempions 800 m distancē. Tajā laikā viņa labākais rezultāts 800 m distancē telpās bija 1.45,80, kas bija astotais visu laiku labākais rezultāts pasaulē.
Tupurīša labākie rezultāti ir 1996. gada Atlantas Olimpiskajās spēlēs 11. vieta, 1997. gada Pasaules čempionāta telpās 6. vieta un 1998. gada Eiropas čempionātā telpās 7. vieta. Latvijas izlases sastāvā Einārs kopumā ir startējis 17 sacensībās, un 7 reizes bijis Latvijas čempions. Viņš četras reizes labojis Latvijas rekordu 800 m distancē. 1996. gadā viņš 800 m noskrēja 1.43,90, kas bija Latvijas rekords 10 gadus. 2006. gada vasarā to spēja pārspēt tagadējais Latvijas labākais 800 m skrējējs Dmitrijs Miļkēvičs, kurš Eināra rekordu laboja par 23 simtdaļām. Vēl Einārs divas reizes ir labojis Latvijas rekordu 4 x 400 m stafetē (3.04,30), un 1997. gadā viņš laboja Latvijas rekordu 1000 m distancē (2.18,03). Vēl šodien nevienam nav izdevies labot šos abus rekordus.
Latvian Airplay Top nr. 1 hiti 1994
Hiti, kas bijuši Latvian Airplay Top 1. vietā 1994. gadā.
Gravitācijas lēca
Gravitācijas lēca ir parādība, kas rodas, tāla kosmiskā objekta elektromagnētiskajam starojumam mainot izplatīšanās virzienu tuvāk novietota kosmiskā objekta gravitācijas laukā. Gravitācijas lēca izkropļo tālā kosmiskā objekta (kvazāra, galaktikas vai galaktiku kopas) attēlu, tāpat kā optiskā lēca. Astronomi gravitācijas lēcas izmanto, lai iegūtu informāciju par objektu, kura starojums iet caur šo lēcu. Parastos apstākļos šādus objektus no Zemes nebūtu iespējams novērot.
Čornie
Čornie ir skrajciems Rēzeknes novada Nautrēnu pagasta ziemeļu daļā. Tajā ir 1 viensēta un 1 iedzīvotājs. Atrodas meža vidū, pagasta galējos ziemeļrietumos 12 km attālumā no pagasta centra Rogovkas. Netālu no Čorniem tek Iča. 2000. gadu vidū ciemā tika ievilkta elektrolīnija no Krišjāņiem.
Vāni
Vani (senskandināvu jeb ) ir viena no divām dievu grupām senskandināvu mitoloģijā (galvenā dievu grupa ir āsi). Vani pamatā ir auglības, jūras un pārticības dievi. Pie vaniem pieder jūras dievs un vanu dievu tēvs Njords, sensk. Njǫrðr, auglības dievs Freijs, sensk. Freyr un mīlas un seksualitātes dieviete Freija, sensk. Freiyja, kas vēlāk kļūst par āsu dieviem (pēc abu dievu grupu kara miera uzturēšanai āsi un vani apmainās ar gūstekņiem — pie vaniem dodas mitināties Odina brālis Hēns), sensk. Hœnir vai Hǿnir jeb Zīlis (Ulža Bēziņa "Eddas dziesmu" atdzejojumā). Iespējams, arī Skadei, sensk. Skaði, Gerdai, sensk. Gerðr un Odam, sensk. Oðr ir vanu izcelsme. Vani mitinās Vānaheimā. Atšķirībā no āsiem, starp vaniem pieļaujams ir incests, un viņus saista ar maģijas lietojumu (maģiju āsiem iemācījusi Freija).
Tiek uzskatīts, ka vani ir senākas dievības par āsiem (nav skaidrības, vai abas dievu grupas pastāvējušas pilnībā paralēli vai arī āsu kults laika gaitā izspiedis vanu kultu). Vanu kults bija spēcīgāks vietās, kur plašāk izplatīta bija zvejniecība.
Snorres Stulusona Eddā vani dažkārt identificēti ar alfiem (Alfar), iespējams, tādēļ, ka gan vanus, gan alfus saista ar auglību (alfi ir zemākas pakāpes auglības dievības).
Vanu uzskaitījums
Iespējams, ar vāniem saistīts arī Heimdals.
Gaisa masa
Gaisa masa ir plašs atmosfēras apakšējās daļas (troposfēras) apgabals ar līdzīgām fizikālajām īpašībām. Liels gaisa apjoms, kura horizontālie izmēri ir dažus simtus līdz dažus tūkstošus kilometru lieli, bet vertikālie tikai dažus kilometrus lieli. Vienai un tai pašai gaisa masai raksturīga temperatūras aptuvena vienlīdzība, tajā nevar būt vienlaicīgi gan, piemēram, aukstais arktiskais, gan siltais tropiskais gaiss.
Gaisa masas vienlīdzība tiek panākta tādā veidā, ka Saule gaisu sasilda apmēram vienmērīgi un bez lielas temperatūru starpības.
Gaisa masas tiek klasificētas galvenokārt pēc to veidošanās vietas ģeogrāfiskā platuma:
Vācijas prezidents
Vācijas prezidents (, burtiski "Vācijas federālais prezidents") ir Vācijas valsts prezidents. Viņa funkcijas ir galvenokārt reprezentīvas.
Uzskaitījums
{{legend| yellow | Brīvā demokrātiskā partija | border=1px solid #AAAAAA}} {{legend| black | Vācijas Kristīgo demokrātu apvienība | border=1px solid #AAAAAA}} {{legend| #DC143C | Vācijas Sociāldemokrātiskā partija | border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
Dita Rietuma
Dita Rietuma (dzimusi Rīgā) ir latviešu kinokritiķe un Nacionālā kino centra direktore.
Karjera
1987. gadā sākusi publicēt rakstus par kino un recenzijas dažādos laikrakstos un žurnālos. 1992. gadā sāka strādāt laikrakstā "Diena". Tāpat ir vairāku grāmatu par kino autore "Planēta NeHolivuda" (2002), "365 Dienas filmas" (2005), "Personības. Parādības. Personīgi" (2009), "Film Noir. No pagātnes līdz mūsdienām" (2013), "500 visu laiku filmu filmas" (2015).
2014. gadā kļuvusi par Nacionālā kino centra direktori. Lasījusi lekcijas Latvijas Kultūras akadēmijā, Latvijas Universitātē. Bijusi dažādu starptautisku kinofestivālu žūrijas locekle. 1996. gadā kļuvusi par Latvijas Kinematogrāfistu savienības biedri. Izdevuma Kultūras Diena redaktore, vada lekciju kursus Rīgas Stradiņa universitātē.
Raiens Goslings
Raiens Tomass Goslings (en; dzimis ) ir kanādiešu aktieris un mūziķis.
Kļuvis pazīstams kā bērnu kinozvaigzne Disney Channel seriālā The Mickey Mouse Club (1993—1995). Pēc tam piedalījies dažādās citās ģimenes izklaides programmās, piemēram, Are You Afraid of the Dark?, Goosebumps, Breaker High, Young Hercules. Viņa debija pilnmetrāžas mākslas filmā bija ebreju neonacista loma 2001. gada filmā "Ticīgais", kam sekoja lomas vairākās neatkarīgā kino filmās, dažas no tām ir "Nozieguma rēbuss" (2002), The Slaughter Rule (2002) un "Lēlanda Savienotās Valstis" (2003).
Goslings plašāku atpazīstamību ieguva pēc galvenās lomas atveidošanas 2004. gada romantiskajā drāmā "Atmiņu klade". Par narkotiku atkarīgā skolotāja lomas atveidojumu filmā "Pusnelsons" (2006) viņš tika nominēts Amerikas Kinoakadēmijas balvai nominācijā "Labākais aktieris galvenajā lomā", savukārt viņa vientuļnieka lomu filmā "Larss un meitene" (2007) viņš kā labākais aktieris galvenajā lomā tika nominēts Zelta globusa balvai. Pēc trīs gadu pārtraukuma, Goslings filmējās laulību drāmā "Skumjais Valentīns" (2010), kas viņam sagādāja otro Zelta globusa balvas nomināciju. 2011. gadā Goslings filmējās trīs filmās: "Trakā, dullā mīlestība", "Marta īdas" un Nikolasa Vindinga Refna "Draivs", kas viņam atnesa vēl divas Zelta globusa nominācijas. 2013. gadā piedalījies vēl vienā Refna filmā "Piedos tikai Dievs". Viņa kā kinorežisora debija norisinājās 2014. gadā ar filmu "Zudusī upe". Panākumus Goslings guva pēc divām kritiķu pozitīvi novērtētām filmām: "Gadsimta likme" (2015) un mūzikla "La La Land: Kalifornijas sapņi" (2016). Par lomu pēdējā viņš saņēma Zelta globusa balvu un savu otro nomināciju Amerikas Kinoakadēmijas balvai.
2016. gadā Goslings tēloja lomu filmā "Foršie džeki", 2017. gadā filmā "Pa asmeni skrejošais 2049", bet 2018. gadā viņš atveidoja ASV astronautu Nīlu Ārmstrongu biogrāfiskā filmā "Pirmais cilvēks uz Mēness". 2022. gadā atveidoja galveno lomu filmā The Gray Man.
Goslinga mūzikas grupa Dead Man's Bones 2009. gadā izdeva debijas albumu un devās koncertturnejā pa Ziemeļameriku. Viņš ir līdzīpašnieks marokiešu restorānam Tagine Beverlihilsā. Goslings atbalsta PETA, Invisible Children un Enough Project, kā arī ir devies uz Čadu, Ugandu un Austrumkongo, lai veicinātu izpratni par konfliktiem reģionos.
Kopš 2011. gada Goslingam ir partnerattiecības ar aktrisi Evu Mendesu un viņiem ir divas meitas.
Vārpa (sporta biedrība)
BSB "Vārpa" bija Latvijas PSR laikā dibināta brīvprātīgā sporta biedrība, kas 1995. gadā tika pārveidota par Lauku sporta biedrība "Vārpa".
Vēsture
Latvijas PSR Ministru padome 1949. gada 11. maijā pieņēma lēmumu „Par kolhozu brīvprātīgās sports biedrības ”Vārpa” organizēšanu”. Pirmā biedrības konference notika 1951. gada 26. aprīlī. 1959. gadā Valkas rajonā, izveidoja vienotu sporta klubu ”Vārpā” pēc teritoriālā principa. 1960. gadā 17. maijā kompartijas centrālā komiteja un LPSR Ministru padome pieņēma lēmumu „Par pasākumiem fiziskās kultūras un sporta tālākai attīstībai Latvijas PSR”. Lēmumā bija noteikts, ka jālikvidē rajonos esošās sporta organizācijas un visas funkcijas jānodod lauku sporta biedrībai ”Vārpa”. 1963. gadā “Vārpa” tika pakļauta Latvijas republikas arodbiedrību padomei. Sporta biedrība uzsāka organizēt profesionālās, nozaru spartakiādes.
1981. gadā ”Vārpa” Centrālo padomi pārveidoja par republikas padomi un iekļāva Vissavienības lauku sporta biedrības ”Urožai” sistēmā. 1987. gada 23. aprīlī Rīgā notika ”Daugava”, ”Vārpa” un ”Lokomotīve” apvienotais kopīgais plēnums, kurā izveidoja vienu — Brīvprātīgo arodbiedrību fizkultūras un sporta biedrību ”Daugava”. 1989. gada 14. martā atjaunoja brīvprātīgo arodbiedrību un valsts kooperatīvo fizkultūras un sporta biedrību ”Vārpa”. 1995. gada 10. martā “Vārpa” konferencē nolēma veidot Latvijas Lauku sporta biedrību "Vārpa". Latvijas Republikas Uzņēmumu reģistrā ierakstīja ”Vārpu” kā Sporta sabiedrisku organizāciju. Uzņēmuma reģistrs biedrību “Vārpa” likvidēja 2007. gada 17. oktobrī. Populārs pasākums “Vārpa” bija Lauku sporta spēles, tās notikušas 26 reizes, sākot no 1953. gada, pēdējo reizi 2000. gadā.
Sporta panākumi
Vera Zozuļa bija Leikpleisidas olimpisko spēļu čempione (1980), pasaules čempione (1978). Dainis Bremze un Aigars Kriķis, pasaules čempioni (1978). Ingrīda Amantova 3. vietā Olimpiskās spēlēs Leikpleisidā. Mārtiņš Rubenis 2006. gada olimpisko spēļu Turīnā un 2014. gada Soču bronzas medaļnieks, pasaules čempionāta sudraba (2003., 2004.gadā) un bronzas medaļa (2006) ieguvējs.
Juris Silovs sudraba medaļa olimpiskās spēlēs Minhenē (1972), Monreālā (1976) bronzas medaļa. Inta Kļimoviča-Drēviņa bronzas medaļa olimpiskajās spēlēs Monreālā (1976). Māris Bružiks Eiropas čempions (1986). Jānis Bojārs PSRS čempions telpās (1981.-1983. un 1986.), Eiropas čempionātā sudraba medaļa (1982), Eiropas čempions telpās (1983.un 1984.gadā). Vineta Ikauniece (Plūksna) Eiropas kausu 4x400 m stafetē ieguvēja (1987), trīskārtēja PSRS vicečempione (1985.—1986.gadā). Edvīns Zāģeris, PSRS tautu spartakiādes čempions 400 m/b (1967).
Baiba Caune-Morzika, 2 reizes PSRS čempione (1968,1969), 2 reizes pasaules vicečempione (1968,1974). Emīlija Sonka (Putniņa) pasaules čempione (1964), 3 reizes PSRS čempione (1963, 1964, 1968).
Jānis Ciaguns PSRS čempions slalomā (1973), PSRS Tautu spartakiādes čempions (1974), PSRS kausa ieguvējs (1978).
Pelšs
Pelšs ir latviešu cilmes uzvārds, kas radies no vietvārda Pelši. Cilvēki ar šo uzvārdu:
Nilgiri cauna
Nilgiri cauna (Martes gwatkinsii) ir vidēja auguma sermuļu dzimtas (Mustelidae) plēsējs, kas pieder caunu ģintij (Martes). Nilgiri cauna ir vienīgā caunu suga, kas sastopama Indijas dienvidos. Tā dzīvo tikai Nilgiri un Rietumghatu kalnos 300—1400 metrus virs jūras līmeņa. Nilgiri cauna ir lietus mežu iemītniece un galvenokārt uzturas kokos.
Izskats un īpašības
Nilgiri ārēji ir līdzīga dzeltenkakla caunai, bet ir par to lielāka un tās galvaskausa morfoloģija ir atšķirīga. Tās deguna kauls ir ievērojami izliekts. Nilgiri caunas kažoks ir tumši brūns vai melns ar koši dzeltenu vai oranžu pakakli, pazode gandrīz balta. Aste gara, gandrīz tikpat gara kā ķermenis. Nilgiri cauna ir 55—65 cm gara bez astes, astes garums 40—45 cm. Tā sver apmēram 2,1 kg.
Kopumā par Nilgiri caunu ir ļoti maz zināmu faktu. Tā medīt dodas dienā, ļoti reti nokāpj no kokiem lejā uz zemes. Ir zināms, ka tā medī putnus, mazus dzīvniekus un kukaiņus, piemēram, cikādes.
Bulgārija
Bulgārija (bg), oficiāli Bulgārijas Republika (Република България) ir valsts Austrumeiropā, kas atrodas Balkānos. Eiropas Savienības dalībvalsts. Tā robežojas ar piecām citām valstīm: ziemeļos ar Rumāniju, rietumos ar Serbiju un Ziemeļmaķedoniju, dienvidos ar Grieķiju un Turciju. Austrumos to apskalo Melnā jūra. Bulgārijas platība ir 110 993 km², un tajā dzīvo aptuveni 7,35 miljoni iedzīvotāji. Valsts galvaspilsēta ir Sofija. Sofija ir arī lielākā valsts pilsēta. Nākamās lielākās pilsētas ir Plovdiva un Varna.
Vēsture
Bulgārija ir dibināta 7. gadsimtā un ir viena no vecākajām joprojām pastāvošajām valstīm Eiropā. Tā atradās vēsturiski nozīmīgu tirdzniecības ceļu krustpunktā. Caur šo valsti gāja tirdzniecības ceļš no Ziemeļeiropas un citām Austrumeiropas valstīm uz Vidusjūras baseina zemēm un tirdzniecības ceļš no Rietumeiropas un Centrāleiropas uz Tuvajiem Austrumiem. Pirms bulgāri izveidoja savu valsti, šajā reģionā lielā ietekme bija Senajai Grieķijai, Romas impērijai un Bizantijai. Viduslaikos gadsimtiem ilgi Bulgārijas attīstība bija atkarīga no Osmaņu impērijas. Turku elementi joprojām ir sastopami bulgāru arhitektūrā, tautas mūzikā un dejās.
Diervas
Diervas bija skrajciems Rēzeknes novada Nautrēnu pagasta rietumu daļā. Tajā ir saglabājušās 2 māju vietas. Diervās mūsdienās iežogotā teritorijā atrodas zemnieku saimniecība "Liepu Salas" un tās ogu mētru un krūmu lauki.
Shenzhou 7
Kosmosa kuģa palaišana notika no Jiuquan kosmodroma 13:10:04 UTC ar nesējraķeti Chang Zheng 2FG.
No šī kosmosa kuģa notika iziešana kosmosā aptuveni 20 minūšu ilgumā. Iziešanu ārpus orbitālā moduļa veica Džai Džigans, savukārt Liu Bomins palika slūžu kamerā un novēroja Džigana darbības. Līdz ar to Ķīna kļuva par trešo valsti (pēc PSRS un ASV), kas spējusi veikt iziešanu atklātā kosmosā. Pēc trīs dienām, 09:37 UTC Shenzhou 7 nolaižamais aparāts nosēdās paredzētajā vietā Iekšējā Mongolijā.
Iziešanas atklātā kosmosā:
Bulgārija
Reljefs
Relatīvi mazā diapazona robežās Bulgārijas ainavas ir ar pārsteidzošu topogrāfisko dažādību. Plašās zemienes mijās ar kalniem, caur kuriem upes ir izveidojušas šauras aizas. Izšķir trīs pamata fizioģeogrāfiskos reģionus: Ziemeļbulgāriju, Dienvidbulgāriju un pāreju starp šiem reģioniem.
Daļu no Ziemeļbulgārijas veido Donavas zemienes, kas galvenokārt ir purvainas. Uz dienvidiem sākas Balkānu kalni (Stara Planinas augstiene). Reģiona vidējais augstums ir aptuveni 200 metri virs jūras līmeņa. Augstākā virsotne šajā reģionā ir Boteva kalns (2376 metri virs jūras līmeņa).
Pārejas zonā starp Ziemeļbulgāriju un Dienvidbulgāriju atrodas Srednas Goras augstiene, Vitošas masīvs netālu no Sofijas, Augštrāķijas un Tundžas zemienes.
Dienvidbulgārijā atrodas vēl viens kalnu masīvs — Rila, kuru augstākā virsotne Musala (2925 metri virs jūras līmeņa) ir arī valsts augstākā virsotne (tā ir arī augstākā virsotne Balkānos). Vēl šajā reģionā ir Rodopi, Pirina kalni un Belasicas kalni, kā arī salīdzinoši daudz ezeru.
Klimats
Bulgārijas klimats ir maigs, mēreni kontinentālais, uz dienvidiem pāriet Vidusjūras klimata ietekmē. Bulgārijas kūrortiem raksturīga patīkami silti laika apstākļi no pavasara līdz rudenim. Peldēšanās sezona ilgst no maija līdz oktobrim. Ūdens temperatūra Melnajā jūrā vasarā sasniedz 25 °С. Vidējā gaisa temperatūra maijā ir 20 °С, jūnijā un septembrī 25 °С, jūlijā un augustā 26-28 °С.
Valdība
Bulgārija ir unitāra daudzpartiju republika ar vienu likumdevēja iestādi — Nacionālo asambleju (Народно събрание), kurā ir 240 deputāti. Deputātus uz četriem gadiem ievēl tauta. Valsts galva ir prezidents — kopš 2002. gada 22. janvāra Georgijs Parvanovs —, bet valdības galva ir premjerministrs — kopš 2009. gada 27. jūlija Bojko Borisovs.
Demogrāfija
Bulgārijā valsts valoda ir bulgāru valoda, kas pieder pie dienvidslāvu valodu atzara. Visradnieciskākā valoda bulgāru valodai ir maķedoniešu valoda. Rakstībā viņi izmanto kirilicu (bulgāru ortogrāfiju).
Sports
Starptautiskajā arēnā bulgāriem ir izcili rezultāti tenisā, cīņas sportā, boksā un vingrošanā, bet, iespējams, vislabākie panākumi ir svarcelšanā. No komandu sporta veidiem lieliski panākumi ir volejbolā. Vīriešu volejbola izlase 2011. gadā Starptautiskās volejbola federācijas (FIVB) veidotajā rangā ieņēma augsto 7. vietu, bet dāmu volejbola izlase izcīnīja otro vietu Eiropas līgā.
Vasaras olimpiskajās spēlēs Bulgārijas sportisti ir ieguvuši 224 medaļas (54 no tām ir zelta). Visvairāk (71 medaļa) ir izcīnīta cīņas sportā. Ziemas olimpiskajās spēlēs ir izcīnītas tikai 6 medaļas, no kurām tikai viena ir zelta medaļa (1998. gadā Jekaterina Dafovska to izcīnīja biatlonā).
Dēmokrits
Dēmokrits no Abdērām (el, Dēmokritos) bija sengrieķu filosofs un atomisma aizsācējs, Leikipa skolnieks. Dēmokrits dzimis ap 460. g. p.m.ē. Abdērās, Trāķijā.
Pirms 2500 gadiem izteica domu, ka visas vielas sastāv no sīkām, neredzamām daļiņām — atomiem, kas atrodas mūžīgā kustībā.
Biogrāfija
Dēmokrits piedzima Abdēru pilsētā Trāķijā. Savas dzīves laikā daudz ceļojis, apgūstot dažādu tautu (Senā Ēģipte, Babilona, Persija, Indija, Etiopija) filozofiskos uzskatus. Atēnās klausījās Sokrata un pitagorieša Filoleja mācības; bija pazīstams ar Anaksagoru.